আবহাওয়া শুষ্ক, বাড়ছে তাপমাত্রা, শীত কবে?

ওয়েবডেস্ক- আজ ২০২৫ সালের নভেম্বর মাসের শেষ দিন। তবে ঘূর্ণিঝড় দিতওয়ার দাপটে শীতের সেই আমেজ নেই, বরং উলটে বেলার বাড়ার সঙ্গে সঙ্গে তাপমাত্রা বাড়ছে। দক্ষিণবঙ্গে বেশ গরম। তবে আবহাওয়া দফতরের পূর্বাভাস, খুব শীঘ্রই তাপমাত্রার বদল ঘটবে, আর ফিরতে শীতের আমেজ। এদিকে শ্রীলঙ্কায় তাণ্ডবলীলা চালাচ্ছে ঘূর্ণিঝড় দিতওয়া। তবে বাংলায় এই সাইক্লোনের প্রভাব প্রভাব পড়েনি।

আবহাওয়ায় শুষ্ক, শীতের অপেক্ষায় দিন গুণছে বাংলায়। ঘূর্ণিঝড় দিতওয়া দক্ষিণ-পশ্চিম বঙ্গোপসাগরে ধবংসযজ্ঞ শুরু করেছে। এর জেরে তামিলনাড়ু, পুদুচেরি ও দক্ষিণ অন্ধ্র উপকূলে লাল সতর্কতা জারি করে আইএমডি। আলিপুর আবহাওয়া দফতর সূত্রে খবর, দক্ষিণ-পশ্চিম বঙ্গোপসাগর ও শ্রীলঙ্কার উত্তর উপকূলে অবস্থানরত ঘূর্ণিঝড় দিতওয়া ঘণ্টায় প্রায় 8 কিলোমিটার বেগে উত্তর থেকে উত্তর-পশ্চিম দিকে এগিয়ে যাচ্ছে । বাংলারআবহাওয়ায় ঘূর্ণিঝড় দিতওয়ার প্রভাব নেই । রবিবার থেকে আগামী তিনদিন দক্ষিণবঙ্গের জেলাগুলির সর্বনিম্ন তাপমাত্রার খুব বড় পরিবর্তন হবে না। তবে পরবর্তী তিনদিনে সর্বনিম্ন তাপমাত্রা কমবে দুই ডিগ্রি থেকে তিন ডিগ্রি সেলসিয়াস পর্যন্ত কমতে পারে।

আরও পড়ুন- পথশ্রী কর্মসূচি নিয়ে রিভিউ বৈঠক মুখ্যসচিবের

আগামী কয়েকদিনে উত্তর থেকে দক্ষিণবঙ্গ ঝড়বৃষ্টির কোনও সম্ভাবনা নেই। বৃহস্পতিবার থেকে রাতের তাপমাত্রা ধীরে ধীরে ২ থেকে ৩ ডিগ্রি সেলসিয়াস কমবে। শীতের আমেজ উপভোগ করবে বাংলা। ডিসেম্বরের প্রথম সপ্তাহেই পারদ পতন। পারদ নামবে দক্ষিণবঙ্গে। এক ধাক্কায় তাপমাত্রা কমতে শুরু করবে। রাজ্য জুড়ে শীতের আমেজ পাওয়া যাবে। উত্তরবঙ্গে দার্জিলিং, জলপাইগুড়ি, কালিম্পং, আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর এবং মালদা কোথাও এই মুহূর্তে বৃষ্টির সম্ভাবনা নেই। আগামীকাল থেকে বৃষ্টির সম্ভাবনা কিছুটা কমবে। আজ রবিবার দক্ষিণবঙ্গে দিনে সর্বোচ্চ ও সর্বনিম্ন তাপমাত্রা যথাক্রমে ২৮ ও ১৮ ডিগ্রি সেলসিয়াসের আশেপাশে ঘোরাঘুরি করবে।

দেখুন আরও খবর-