দাপট নেই শীতের, থাকবে কুয়াশা, উর্দ্ধমুখী হচ্ছে পারদ

ওয়েবডেস্ক- ডিসেম্বরের (December) মাঝামাঝি সময়, এদিকে দক্ষিণবঙ্গে (South Bengal) শীতের (Winter) দেখা নেই। আবহাওয়ার খামখেয়ালিপনায়, শীতের লুকোচুরি। তাপমাত্রা বাড়ছে, কমছে। ফলে শীত এবারেও বঙ্গবাসীর আশা মেটাতে পারছে না। এবারেও কী ২৫ ডিসেম্বর (25 December) শীতহীন কাটবে? এখন সেই প্রশ্নই ঘুরপাক খাচ্ছে সকলের মনে।

আবহাওয়া দফতর বলছে, আগামী সাতদিন দক্ষিণবঙ্গে সাতদিনে তাপমাত্রা বড়সড় হেরফের হবে না। উল্টে তাপমাত্রা আরও বাড়তে পারে। তাপমাত্রা মোটের উপর স্বাভাবিক বা তার উপরেই থাকবে। তাহলে জাঁকিয়ে শীত কবে?

আবহাওয়া দফতর পূর্বাভাস অনুযায়ী, আগামী কয়েকদিন পশ্চিমের জেলাগুলিতে সর্বনিম্ন তাপমাত্রা ১২ থেকে ১৪ ডিগ্রি সেলসিয়াসের আশেপাশে থাকবে। উপকূলের জেলাগুলিতে সর্বনিম্ন তাপমাত্রা ১৪ থেকে ১৭ ডিগ্রি সেলসিয়াসের মধ্যে থাকবে।দক্ষিণবঙ্গে সর্বনিম্ন তাপমাত্রা ১১ ডিগ্রি সেলসিয়াসের আশেপাশে থাকবে।

আবহাওয়া আরও জানিয়েছে, উত্তর-পশ্চিম ভারতে তৈরি পশ্চিমী ঝঞ্ঝাই শীতে বড় কাঁটা, তার প্রভাবে ঠান্ডার পড়ছে না। দিনের বেলা জলীয় বাষ্পযুক্ত বাতাস সম্পূর্ণ বিপরীত, অর্থাৎ দক্ষিণ-পূর্ব দিক থেকে ঢুকছে। উত্তুরে হাওয়ার প্রভাব পুবালী বাতাসকে বাধা দিতে না পারায় শীত পড়ছে না। ফলে নিরাশ হতে হচ্ছে শীতপ্রেমীদের। উর্দ্ধমুখী হচ্ছে পারদ। পশ্চিমী ঝঞ্ঝার প্রভাব পুরোপুরি না কাটা পর্যন্ত দক্ষিণবঙ্গে নতুন করে পারদ পতনের সম্ভাবনা নেই। আজ কলকাতার সর্বোচ্চ তাপমাত্রা ২৬ ডিগ্রি সেলসিয়াস, সর্বনিম্ন তাপমাত্রা ১৬ ডিগ্রি সেলসিয়াস।

আরও পড়ুন- অর্থনীতির মেরুদণ্ড’ নেতাজি ইন্ডোরে দাঁড়িয়ে ব্যবসায়ীদের পাশে থাকার বার্তা মুখ্যমন্ত্রীর

সকালের দিকে জেলায় জেলায় হালকা থেকে মাঝারি কুয়াশা। কোথাও কুয়াশার সতর্কতা নেই। পশ্চিমের জেলাগুলি বাঁকুড়া, পুরুলিয়া, ঝাড়গ্রাম এবং উপকূলের জেলা পূর্ব মেদিনীপুর এবং উত্তর ও দক্ষিণ ২৪ পরগনা সহ সংলগ্ন এলাকায় কুয়াশার দাপট বেশি থাকবে। উত্তরবঙ্গের জেলাগুলিতে কুয়াশার দাপট বেশি থাকবে। দৃশ্যমানতা কমবে। তাপমাত্রার সেইভাবে পরিবর্তন হবে না, তবে হাড় কাঁপুনি ঠান্ডার দাপট বজায় থাকবে। বৃষ্টির সম্ভাবনা নেই, আবহাওয়া শুষ্ক থাকবে।

দেখুন আরও খবর-