কনকনে শীতে কাঁপছে উত্তর থেকে দক্ষিণ, বছর শেষে কেমন থাকবে আবহাওয়া?

ওয়েবডেস্ক- ২০২৫ বিদায়ের পথে। দোরগোড়ায় ২০২৬। বছরের শেষের কটা দিন শীতের কাঁপুনি (Winter) চলছে দুই বঙ্গেই। শুক্রবার ছিল মরশুমের শীতলতম দিন (Coldest day) । আগামী ৪ দিন কলকাতা সহ দক্ষিণবঙ্গের তাপমাত্রা (South Bengal Weather) ১৩ ডিগ্রি সেলসিয়াসের আশেপাশে ঘোরাঘুরি করবে। ফলে জাঁকিয়ে শীত উপভোগ করবে বঙ্গবাসী। আবহাওয়া দফতর সূত্রে খবর ৩০ ডিসেম্বরে পর তাপমাত্রা কিছুটা বাড়বে। কুয়াশার (Fog) দাপট থাকবে।

হাওয়া অফিস সূত্রে খবর, রবিবার পর্যন্ত দক্ষিণবঙ্গে বেশ কিছু জায়গায় বিক্ষিপ্তভাবে কুয়াশায় দেখা যাবে। অপরদিকে উত্তরবঙ্গে সব জেলাতেই আগামী পাঁচদিন কুয়াশা থাকবে।শনিবার থেকে উত্তরবঙ্গেও তাপমাত্রা বাড়বে। শুক্রবারে পরে ৫ দিন ১৩ থেকে ১৪ ডিগ্রি সেলসিয়াসের কাছাকাছি থাকবে সর্বনিম্ন তাপমাত্রা। জাঁকিয়ে শীত পড়েছে উত্তর ও দক্ষিণবঙ্গের বিভিন্ন জেলায়। দার্জিলিংয়ের পার্বত্য এলাকায় গতকাল সর্বনিম্ন তাপমাত্রা ছিল ৩ ডিগ্রি সেলসিয়াস, আলিপুরদুয়ারে সর্বনিম্ন তাপমাত্রা ছিল ৮ ডিগ্রি সেলসিয়াস এবং শ্রীনিকেতনে ছিল ৮.৫ ডিগ্রি সেলসিয়াস।

আরও পড়ুন- PSC পরীক্ষার্থীদের জন্য সুখবর! কটা থেকে চালু মেট্রো?

আগামী সাতদিন আপাতত দক্ষিণবঙ্গের প্রায় সব জেলাতেই আবহাওয়া মোটামুটি শুষ্ক থাকবে। কোথাও বৃষ্টির কোনও পূর্বাভাস নেই। সকালের দিকে হালকা থেকে মাঝারি। কুয়াশার সতর্কতা। দৃশ্যমানতা নেমে যেতে পারে বেশ কয়েকটি জায়গায়, তবে ঘন সতর্কতা জারি নেই। কলকাতায় আজকের তাপমাত্রা ২৩ ডিগ্রি সেলসিয়াস, সর্বনিম্ন তাপমাত্রা ১২.৯ ডিগ্রির আশেপাশে থাকবে।